section_heading: Povijest
paragraph_text: Od 1974. do 1989., muškim natjecanjima upravlja pododbor pod nazivom Tenisko vijeće. Vijeće je bilo sastavljeno od predstavnika Međunarodnog teniskog saveza (ITF), ATP toura, te direktora turnira iz cijeloga svijeta. ATP je zatražio i dobio od Međunarodnog teniskog vijeća pravo da uvede pravilo testiranja na doping, čime je tenis postao prvi profesionalni šport s djelotvornim i dobro dizajniranim sustavom testiranja na doping.